open-index/open-wikipedia-markdown huggingface dataset:
Φρούριο του Βρσατς

Το **Φρούριο του Βρσατς** (σερβικά κυριλλικά: *Вршачка тврђава*, σερβικά λατινικά: *Vršačka tvrđava*), επίσης γνωστό ως **«Πύργος του Βρσατς»** (σερβικά: *Вршачка кула*/*Vršačka kula*), είναι φρούριο το οποίο βρίσκεται στο Βρσατς, εντός της Επαρχίας της Βοϊβοντίνα και εντός του Διαμερίσματος του Νότιου Βανάτου, στη Σερβία. Είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας (n° SK 1097).

## Τοποθεσία και αρχιτεκτονική
μικρογραφία|αριστερά|Άλλη άποψη του φρουρίου.

Το φρούριο βρίσκεται εντός του ανατολικού τμήματος της πόλης του Βρσατς, επί ενός οροπεδίου των Όρων του Βρσατς, το οποίο υψώνεται σε επίπεδο, περίπου, 400 μέτρων επάνω από το υψόμετρο της θάλασσας, ενώ, παράλληλα, εκτείνεται σε απόσταση 46 μέτρων μήκους και 18 μέτρων πλάτους. Στα ανατολικά του συγκεκριμένου οροπεδίου, βρίσκεται ο ακρόπυργος του φρουρίου ο οποίος έχει ύψος 19,85 μέτρων. Το φρούριο είναι σχήματος ακανόνιστου ορθογωνίου, διαστάσεων 13,80 μ. × 11 μ.. Τα τείχη, πλάτους 3,90 μ., είναι χτισμένα από ασβεστοκονίαμα.

Ο ακρόπυργος αποτελείται από ένα ισόγειο, καθώς και τρεις επιπλέον ορόφους. Στον τρίτο όροφο, κατάλοιπα τζακιών και η ύπαρξη δύο δωματίων καταδεικνύουν πως ο πύργος χρησίμευε και ως κατοικία.

## Ιστορία
Δύο, διαφορετικές μεταξύ τους, θεωρίες υφίστανται αναφορικά με τις ιστορικές καταβολές του φρουρίου. Ο Οθωμανός περιηγητής Εβλιγιά Τσελεμπί (1611-1682) αποδίδει την ανέγερσή του στον Δεσπότη της Σερβίας, Τζούρατζ Μπράνκοβιτς. Οι μεταγενέστεροι του Τσελεμπί ιστορικοί εκτιμούν, από την πλευρά τους, πως ο Μπράνκοβιτς προχώρησε στην ανέγερση του συγκεκριμένου φρουρίου έπειτα από την άλωση του Σμεντέρεβο, το 1439. Η συγκεκριμένη εκτίμηση είναι πιθανό να αποτελεί, παράλληλα, εξήγηση σχετικά με τις αρχιτεκτονικές ομοιότητες μεταξύ του Φρουρίου του Βρσατς, του Φρουρίου του Σμεντέρεβο, καθώς και των οχυρών τμημάτων τα οποία περικλείουν το Μοναστήρι της Μανάσιγια.

Η έτερη υπόθεση καθιστά το Φρούριο του Βρσατς ως κατάλοιπο παλαιότερου μεσαιωνικού φρουρίου γνωστού ως «Ερντεσουμουλού» (ουγγρικά: *Érdsomlyó* ή *Érsomly*, σερβικά: *Erd-Šomljo* / *Ерд-Шомљо* ή *Šomljo* / *Шомљо*). Ωστόσο, οι πηγές που υποστηρίζουν την συγκεκριμένη θεωρία δεν είναι σε θέση να προχωρήσουν σε ταυτοποίηση μεταξύ του «Ερντεσουμουλού» και του Βρσατς, ενώ, παράλληλα, αναφέρουν πως η τοποθεσία της συγκεκριμένης πόλης και του φρουρίου της τους οδηγεί ανατολικότερα, επί του ποταμού Κάρας, εντός του σημερινού Ρουμανικού Βανάτου. 

Έπειτα από την οθωμανική κατάκτηση της περιοχής, το 1552, το Φρούριο του Βρσατς πέρασε υπό τον έλεγχο των Τούρκων. Κατά την περίοδο μεταξύ 1590-1591, η οθωμανική φρουρά αποτελείτο από έναν αγά, δύο Τούρκους αξιωματικούς, καθώς και 20 Σέρβους μισθοφόρους.

## Δείτε επίσης
*Κατάλογος φρουρίων της Σερβίας
*Πολιτισμικά μνημεία του Διαμερίσματος του Νότιου Βανάτου

## Παραπομπές


Κατηγορία:Πολιτισμικά μνημεία μείζονος σημασίας στη Σερβία
Βρσατς
Κατηγορία:Πολιτισμικά μνημεία στο Βρσατς
Γρανίτης Δράμας

Ο **Γρανίτης** είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφικά στοιχεία - αξιοθέατα
Ο Γρανίτης βρίσκεται προς τα σύνορα της Ελλάδας με τη Βουλγαρία και τις δυτικές πλαγιές του όρους Φαλακρό σε υψόμετρο 760 μέτρα, ανάμεσα σε έλατα, πεύκα, καρυδιές, οξιές και φουντουκιές. Το χωριό απέχει 32 χλμ. ΒΔ. από τη  Δράμα, 10 χλμ. ΝΑ. από το Κάτω Νευροκόπι (έδρα του δήμου) ενώ μέσα από τον οικισμό διέρχεται η ΕΟ Δράμας - Κάτω Νευροκοπίου. Το όνομά του προέρχεται από τα παλιά λατομεία που υπήρχαν στην περιοχή και έβγαζαν κυβόλιθους γρανίτη και χρησιμοποιούνταν στους λιθόστρωτους δρόμους (καλντερίμια). Έχει υγιεινό κλίμα και τη δεκαετία του 50 ξεκίνησε να λειτουργήσει σανατόριο, το κτίριο του οποίου υπάρχει ακόμα έξω το χωριό, ενώ μετά τον Β' Παγκόσμιο Πόλεμο στη δυτική άκρη του κατασκευάστηκαν οι παιδικές κατασκηνώσεις της Ιεράς Μητροπόλεως Δράμας. Θρησκευτικό αξιοθέατο είναι η εκκλησία των Ταξιαρχών που κτίστηκε το 1873 και είναι διακοσμημένη με ξυλόγλυπτα. Η περιοχή βόρεια του Γρανίτη και ανάμεσα στο Κάτω Νευροκόπι (ΒΔ.) και Βώλακα (ΒΑ.) έχει χαρακτηριστεί "Άλλο Τοπίο". Κάθε Σεπτέμβριο, από το 2017, διοργανώνεται ο αγώνας δρόμου Granitis Trail μήκους 21 χλμ. και υψομετρικής διαφοράς 1.550 μέτρων.

## Ιστορικά - διοικητικά στοιχεία
Η παλιά του ονομασία, την περίοδο της τουρκοκρατίας, ήταν *Γκιουρετζίκ* ή *Γιουρεδζίκ* και χαρακτηριζόταν ως μικτό αφού οι κάτοικοί του ήταν βουλγαρόφωνοι χριστιανοί και μουσουλμάνοι οι  οποίοι μετά την Μικρασιατική Καταστροφή και την ανταλλαγή πληθυσμών μετακινήθηκαν στην Τουρκία και Βουλγαρία ενώ στο χωριό ήρθαν και εγκαταστάθηκαν 44 οικογένειες προσφύγων (159 άτομα). Αναφέρεται επίσημα, μετά την απελευθέρωση, με την παλιά ονομασία *Γκιουρετζίκ* το 1919 στο ΦΕΚ 251Α - 20/11/1919 να προσαρτάται στην τότε κοινότητα Βώλακος. Το 1927 με το ΦΕΚ 76Α - 02/05/1927 μετονομάστηκε σε Γρανίτης. Σύμφωνα με το Σχέδιο Καλλικράτης αποτελεί την τοπική κοινότητα Γρανίτη που υπάγεται στο Δήμου Κάτω Νευροκοπίου και σύμφωνα με την απογραφή του 2021 είχε πληθυσμό 55 μόνιμους κατοίκους.

## Εξωτερικοί σύνδεσμοι
*https://www.dramania.gr/topikes/kato-neyrokopi/granitis-dramas-to-grafiko-chorio-me-ta-fthinoporina-chromata-toy/
Γρανίτης Δράμας- Το γραφικό χωριό με τα φθινοπωρινά χρώματά του! (φωτο)]  στον ιστότοπο https://dramania.gr/
* Γρανίτης Δράμας από ψηλά στο https://www.youtube.com/
* Πεζοπορικές διαδρομές στον Γρανίτη από τον ιστότοπο https://el.wikiloc.com/
* Γρανίτης Δράμας και εναλλακτικός τουρισμός από τον ιστότοπο https://icycling.gr/

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Μπλαιζ Ματουϊντί

Ο **Μπλαιζ Ματουιντί** (*Blaise Matuidi*, 9 Απριλίου 1987) είναι Γάλλος ποδοσφαιριστής ο οποίος αγωνίζεται ως μέσος για την Ίντερ Μαϊάμι και την εθνική ομάδα της Γαλλίας.

Ο Ματουιντί άρχισε να παίζει ποδόσφαιρο για ερασιτεχνικές ομάδες της περιοχής του Παρισιού. Το 1999 επιλέχθηκε για την ακαδημία Κλαιρφονταίν και έπειτα από την ομάδα Κρετέιγ, όπου έπαιζε για τρία χρόνια στην ακαδημία της. Το 2004 υπέγραψε συμβόλαιο με την Τρουά, οπότε και αγωνίστηκε για επαγγελματικά για τρεις σαιζόν πριν μεταγραφεί στην Σαιντ-Ετιέν. Με την Σαιντ-Ετιέν αγωνίστηκε για πρώτη σε διασυλλογικό επίπεδο στην Ευρώπη. Το 2009-10 επιλέγει να είναι αρχηγός της ομάδας από τον προπονητή Αλαίν Περίν. Τον Ιούλιο του 2011 υπέγραψε τριετές συμβόλαιο με την Παρί-Σαιν-Ζερμαίν. Το 2017 αποκτήθηκε από τη Γιουβέντους για 20 εκατομμύρια ευρώ. Με τη Γιουβέντους κατέκτησε 3 πρωταθλήματα και ένα Κόπα Ιτάλια, αλλά δεν υπολογιζόταν για τη σαιζόν 2020-21. Το 2020, μετά τη λύση του συμβολαίου του, αποκτήθηκε από την Ίντερ Μαϊάμι.

Ο Ματουιντί έχει αγωνιστεί με τις νεανικές εθνικές ομάδες της Γαλλίας και η πρώτη συμμετοχή του με την ομάδα αντρών έγινε τον Σεπτέμβριο του 2010, στα προκριματικά για το Euro 2012. Από τότε έχει συμμετέχει με τη Γαλλία σε δύο ευρωπαϊκά και δύο παγκόσμια πρωταθλήματα, φτάνοντας στον τελικό του Euro 2016 και κερδίζοντας το παγκόσμιο κύπελλο το 2018. Έχει ξεπεράσει τις 80 συμμετοχές με την εθνική Γαλλίας αντρών.

## Παραπομπές


Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ίντερ Μαϊάμι
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ιππότες της Λεγεώνας της Τιμής
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Μικροκλεισούρα Δράμας

Το **Μικροκλεισούρα** είναι ημιορεινό χωριό Ανατολικής Μακεδονίας στην Περιφερειακή Ενότητα Δράμας σε υψόμετρο 440 μέτρα, το οποίο βρίσκεται προς τα σύνορα της Ελλάδας με τη Βουλγαρία και δυτικά του ποταμού Νέστου. Απέχει 48 χλμ. Β.-ΒΑ. από τη Δράμα και 24 χλμ. Α.-ΒΑ. από το Κάτω Νευροκόπι (έδρα του δήμου). Αναφέρεται, μετά την απελευθέρωση, με την παλιά ονομασία *Λακάβιτσα* το 1919 στο ΦΕΚ 251Α - 20/11/1919 να προσαρτάται στην τότε κοινότητα Τσερεσόβου (Παγονερίου). Το 1927 με το ΦΕΚ 76Α - 02/05/1927 μετονομάστηκε σε Μικροκλεισούρα. Σύμφωνα με το Σχέδιο Καλλικράτης μαζί με το Πέρασμα αποτελούν την τοπική κοινότητα Μικροκλεισούρας που υπάγεται στο Δήμου Κάτω Νευροκοπίου και σύμφωνα με την απογραφή 2011 ως κοινότητα έχει πληθυσμό 137  κατοίκους, ενώ ως οικισμός 111. Με την απογραφή του 2021 η κοινότητα είχε πληθυσμό 106 κατοίκους.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Ζερβινιό

Ο **Ζερβαί Λομπ Γιαό Κουασί** (*Gervais Lombe Yao Kouassi*, γενν. 27 Μαΐου 1987), περισσότερο γνωστός ως **Ζερβινιό** (*Gervinho*), είναι Ιβοριανός επαγγελματίας ποδοσφαιριστής ο οποίος αγωνίζονταν ως επιθετικός για τον Άρη Θεσσαλονίκης και την Εθνική Ακτής Ελεφαντοστού.

Γεννήθηκε στην Ανιαμά της Ακτής Ελεφαντοστού. Ξεκίνησε από τις ακαδημίες της ΑΣΕΚ Αμπιντζάν και της Τουμοντί, προτού μετακινηθεί στο Βέλγιο το 2004 για λογαριασμό της Μπεφέρεν. Το 2007 πήρε μεταγραφή για τη γαλλική Λε Μαν και έπειτα, το 2009, για την επίσης γαλλική Λιλ, με την οποία κατέκτησε το 2011 το πρωτάθλημα και το Κύπελλο. Το 2011 τον απέκτησε η Άρσεναλ για 10,8 εκατομμύρια λίρες και το 2013 τον απέκτησε η Ρόμα για 8 εκατομμύρια ευρώ. Τον Ιανουάριο του 2016, μετακινήθηκε στη κινέζικη Χεμπέι Τσάινα Φόρτσουν. Τον Αύγουστο του 2018 αποκτήθηκε από την ιταλική Πάρμα και τον Μάιο του 2021 από την τουρκική Τράμπζονσπορ,

Ο Ζερβινιό έχει αγωνιστεί περισσότερες από 80 φορές με την Εθνική Ακτής Ελεφαντοστού από το 2007 και έπειτα, σκοράροντας 22 τέρματα. Έχει αντιπροσωπεύσει τη χώρα του σε πέντε κύπελλα Εθνών Αφρικής και δύο Παγκόσμια Κύπελλα (2010 και 2014).
Το καλοκαίρι του 2022, ο Ζερβινιό υπέγραψε διετές συμβόλαιο συνεργασίας με τον Άρη Θεσσαλονίκης αλλά δεν κατάφερε να ανταποκριθεί στις προσδοκίες των ανθρώπων της ομάδας με αποτέλεσμα να συμφωνηθεί στις 28 Δεκεμβρίου 2022 ο πρόωρος τερματισμός του συμβολαίου του, στο τέλος της τρέχουσας αγωνιστικής σεζόν. 
Ο Ζερβίνιο, αγωνίστηκε συνολικά σε 11 ματς και σε συνολικά 454 λεπτά συμμετοχής πετυχαίνοντας μόνο ένα γκολ, στο 2-1 κόντρα στον Ιωνικό στις 15 Οκτωβρίου 2022.  

## Στατιστικά καριέρας

## Παραπομπές

Κατηγορία:Ιβοριανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές ΚΣΚ Μπέβερεν
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Ρόμα
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ολυμπιακής ομάδας Ακτής Ελεφαντοστού
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Παίκτες νικητές Κυπέλλου Εθνών Αφρικής
Αχλαδιά Δράμας

Η **Αχλαδιά**, επίσημα **Αχλαδέα** είναι ορεινό χωριό της Ανατολικής Μακεδονίας στην Περιφερειακή Ενότητα Δράμας σε υψόμετρο 590 μέτρα.

## Γεωγραφία - Ιστορία
Η Αχλαδιά βρίσκεται στα σύνορα της Ελλάδας με τη Βουλγαρία και στην Πάνω Κοιλάδα του ποταμού Νέστου. Απέχει 55 χλμ. Β.-ΒΔ. από τη Δράμα (μέσω Βώλακα) και 18 χλμ. Δ.-ΝΔ. από το Κάτω Νευροκόπι (έδρα του δήμου). Είναι κτισμένο στις βόρειες πλαγιές του όρους Φαλακρό και δυτικά του ποταμού Νέστου. Η παλιά ονομασία, από την περίοδο της τουρκοκρατίας, είναι *Μπλάτσεν* και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν οικογένειες προσφύγων (32 - 125 άτομα) κυρίως από Τσιμτσίρ της Κερασούντας. Αναφέρεται, μετά την απελευθέρωση, με την παλιά ονομασία *Μπλάτσεν* το 1919 στο ΦΕΚ 251Α - 20/11/1919 να προσαρτάται στην τότε κοινότητα Τσερεσόβου (σημ. Παγονερίου). Το 1927 με το ΦΕΚ 76Α - 02/05/1927 μετονομάστηκε σε σε  *Αχλαδιά* και το 1940 το όνομα διορθώθηκε σε Αχλαδέα. Σύμφωνα με το Σχέδιο Καλλικράτης αποτελεί την τοπική κοινότητα Αχλαδέας που υπάγεται στο Δήμου Κάτω Νευροκοπίου και σύμφωνα με την απογραφή του 2011 είχε πληθυσμό 92 κατοίκους και με εκείνη του 2021 46.. Η κοινότητα είναι χαρακτηρισμένη ως αγροτικός ορεινός οικισμός, με έκταση 46,953 χμ² (2011).

## Πληθυσμός

## Εξωτερικοί σύνδεσμοι
* Εγκατάσταση προσφύγων από: Τσιμσίρ  από τον ιστότοπο http://stavrakoudis.econ.uoi.gr/

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Ανγκλέζια Βισκόντι

Η **Ανγκλέζια**, ιταλ. Anglesia Visconti (1377 - 1439) από τον Οίκο των Βισκόντι ήταν κόρη του κυβερνήτη του Μιλάνου και με τον γάμο της έγινε βασίλισσα της Κύπρου.

## Βιογραφία
Ήταν η ένατη κόρη του Μπερναμπό κυβερνήτη του Μιλάνου και της Βεατρίκης-Ρεγκίνας ντελα Σκάλα, κόρης του Μαστίνο Β΄ κυρίου της Βερόνα.

Οι γονείς της είχαν 17 παιδιά. Παντρεύτηκε τον Ιανό της Κύπρου, ενώ η αδελφή της Βαλεντίνα παντρεύτηκε τον Πέτρο Β΄ της Κύπρου, εξάδελφο του Ιανού. Οι δύο αδελφές δεν έκαναν παιδιά. Ο Ιανός έκανε δεύτερο γάμο και απέκτησε διάδοχο.

## Οικογένεια
Παντρεύτηκε το 1400 τον Ιανό των Πουατιέ-Λουζινιάν βασιλιά της Κύπρου και τιτουλάριο βασιλιά της Ιερουσαλήμ & της Αρμενίας. Δεν απέκτησαν απογόνους και ο γάμος ακυρώθηκε (διαζεύχθηκαν) περί το 1408.

## Πρόγονοι

## Πηγές
* Edbury, Peter W. (1994). The Kingdom of Cyprus and the Crusades, 1191-1374. Cambridge University Press.
* Luke, Harry (1975). "The Kingdom of Cyprus". In Setton, Kenneth Meyer (ed.). A History of the Crusades: The fourteenth and fifteenth centuries. Vol. III. University of Wisconsin Press.



Κατηγορία:Οίκος των Βισκόντι
Ντάνιελ Στάριτζ

Ο **Ντάνιελ Στάριτζ** (*Daniel Sturridge*, 1 Σεπτεμβρίου 1989) είναι Άγγλος ποδοσφαιριστής ο οποίος αγωνίζεται ως επιθετικός με την Τράμπζονσπορ και την εθνική ομάδα της Αγγλίας. Έχει αγωνιστεί σε συλλογικό επίπεδο με τις Μάντσεστερ Σίτι, Τσέλσι, Μπόλτον Γουόντερες, Λίβερπουλ και Γουέστ Μπρόμγουιτς Άλμπιον.

Ο Στάριτζ άρχισε την καριέρα του από την ακαδημία της Άστον Βίλα και μετά αγωνίστηκε με τη Κόβεντρι Σίτι. Το 2003 υπέγραψε συμβόλαιο με την Μάντσεστερ Σίτι, όπου συνέχισε να αγωνίζεται στις ακαδημίες του συλλόγου. Η πρώτη του συμμετοχή στην πρώτη ομάδα έγινε τη σαιζόν 2007-08, οπότε και έγινε ο πρώτος παίκτης που σκόραρε την ίδια χρονιά στο FA Cup νέων, Πρέμιερ Λιγκ και FA Cup. Το 2009 υπέγραψε συμβόλαιο με τη Τσέλσι, όπου δόθηκε δανεικός στην Μπόλτον Γουόντερερς για το δεύτερο μισό της σαιζόν 2010-11. Μετά από το επιτυχημένο πέρασμα από τη Μπόλτον, με οχτώ γκολ σε δώδεκα εμφανίσεις, επέστρεψε την επόμενη χρονιά στην Τσέλσι.

Τον Ιανουάριο του 2013 μετεγράφει στη Λίβερπουλ, όπου αποτελούσε το επιθετικό δίδυμο μαζί με τον Λουίς Σουάρες, σκοράροντας 21 από τα 100 γκολ της Λίβερπουλ τη σαιζόν 2013-14, με το δίδυμο να καταλαμβάνει τις δύο πρώτες θέσεις στον πίνακα των πρώτων σκόρερ του πρωταθλήματος. Όμως η επόμενη χρονιά σημαδεύτηκε από πολλαπλούς τραυματισμούς του Στάριτζ, με αποτέλεσμα να αγωνιστεί σε λίγους αγώνες. Στον τελικό του Γιουρόπα Λιγκ το 2016 σκόραρε το πρώτο τέρμα για τη Λίβερπουλ, αν και τελικά το κύπελλο το κατέκτησε η Σεβίλλη. Την επόμενη χρονιά, με προπονητή τον Γιούργκεν Κλοπ αγωνίστηκε κυρίως ως αλλαγή, αλλά ανήκε στην ομάδα που κατέκτησε το Τσάμπιονς Λιγκ το 2019. Την επόμενη χρονιά υπέγραψε συμβόλαιο με την τουρκική Τράμπζονσπορ, μέχρι τη λήξη του συμβολαίου του το 2020, λίγο μετά από τον τετράμηνο αποκλεισμό του λόγω παράνομου στοιχηματισμού.

Ο Στάριτζ έχει αγωνιστεί με την εθνική ομάδα της Αγγλίας όλων των ηλικιών. Η πρώτη του συμμετοχή ήταν ενάντια στη Σουηδία τις 15 Νοεμβρίου 2011, και αγωνίστηκε στους Ολυμπιακούς Αγώνες το 2012, το Παγκόσμιο Κύπελλο του 2014 και το Euro 2016.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Αχλαδιά Ξάνθης

*Για συνώνυμους οικισμούς στην Ελλάδα δείτε το λήμμα: [[Αχλαδιά (αποσαφήνιση)]]*

Η **Αχλαδιά** είναι ακατοίκητο ορεινό χωριό της Θράκης στην Περιφερειακή Ενότητα Ξάνθης σε υψόμετρο 736 μέτρα, το οποίο βρίσκεται στο κέντρο του νομού σε απόσταση 20 χλμ. Β.-ΒΔ. από την Ξάνθη και 9 χλμ. ΝΑ. από τη Σμίνθη (έδρα δήμου). Πολιτισμικά, όπως και όλα της Μύκης ανήκει στα πομακοχώρια της Ροδόπης και η πομάκικη ονομασία της είναι *Κρούσα*. Ως οικισμός αναφέρεται επίσημα το 1961 να απογράφεται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 δεν έχει μόνιμους κατοίκους.

## Πληθυσμός

## Εξωτερικοί σύνδεσμοι
* Φωτογραφίες από την Αχλαδιά στον ιστότοπο http://www.zagalisa.gr

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Εύα Μαρί Σέιντ

Η **Εύα Μαρί Σέιντ** (), (4 Ιουλίου 1924) είναι Αμερικανίδα ηθοποιός βραβευμένη με Όσκαρ Β' Γυναικείου Ρόλου για την ερμηνεία της στην ταινία του Ελία Καζάν *[[Το λιμάνι της αγωνίας]] (On the Waterfront, 1954)* πλάι στον Μάρλον Μπράντο. Έχει προταθεί για Χρυσή Σφαίρα και για Βραβείο BAFTA Καλύτερης Γυναικείας Ερμηνείας σε Δραματική Ταινία για την ταινία του Φρεντ Τσίνεμαν *[[Ένα καπέλο γεμάτο βροχή]] (A Hat Full of Rain, 1957)* και είναι γνωστή επίσης για τη συμμετοχή της στην ταινία του Άλφρεντ Χίτσκοκ *[[Στη σκιά των τεσσάρων γιγάντων]] (North by Northwest, 1959)* πλάι στον Κάρι Γκραντ. Σημαντική θέση στη φιλμογραφία της έχουν οι παρακάτω ταινίες: *Όσα δεν σβήνει ο χρόνος (Raintree County, 1957)*, *Έξοδος (Exodus, 1960)*, *Έρχονται οι Ρώσοι (The Russians Are Coming, the Russians Are Coming, 1965)*, *Grand Prix, 1966*, *Έτσι είναι η ζωή (Nothing in Common, 1986)*, *Το τετράποδο θαύμα (Because of Winn-Dixie, 2005)*, * (Superman Returns, 2006)* και Μια χειμωνιάτικη ιστορία (A Winter's Tale, 2014)*.
[[Αρχείο:Eva Marie Saint with husband Jeffrey Hayden (2082307214).jpg|alt=The duo smiling in formal wear|thumb|Η Εύα Μαρί Σέιντ με τον σύζυγό της, Jeffrey Hayden, στα Emmy Awards του 1990.]]

Για τη συνολική της προσφορά, έχει δύο αστέρια στη [[Λεωφόρος της Δόξας στο Χόλυγουντ|Λεωφόρο της Δόξας στο Χόλυγουντ]], ένα για τον [[Κινηματογράφος|κινηματογράφο]], στον αριθμό 6624 της Hollywood Boulevard, και ένα για την [[τηλεόραση]], στον αριθμό 6730 της Hollywood Boulevard.

== Φιλμογραφία ==


== Παραπομπές ==
<references />

== Εξωτερικοί σύνδεσμοι ==

* Η 
* Η 
* [https://web.archive.org/web/20050408202957/http://home.nyc.rr.com/alweisel/premiereevamariesaint.htm Idol Chatter: Eva Marie Saint.]
* [https://web.archive.org/web/20070928094622/http://www.movingpicturesmagazine.com/Default.aspx?DN=d554172e-b17e-41ed-a79d-e7a9cd129f89 On Life Between Brando's Babe and Superman's Mom (*Moving Pictures Magazine'' interview).]

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με Όσκαρ Β' Γυναικείου Ρόλου
Πρωτάθλημα Καλαθοσφαίρισης Α' Κατηγορίας Ανδρών Κύπρου 2015-2016

Η **Α΄ κατηγορία καλαθοσφαίρισης ανδρών Κύπρου 2015–16** αποτελεί την 62η διοργάνωση από την ίδρυση της Α' Κατηγορίας Κύπρου, ενώ απότελεί την 49η υπό την αιγίδα της Κυπριακής Ομοσπονδίας Καλαθόσφαιρας. Πρωταθλήτρια ήταν η Πετρολίνα ΑΕΚ για 3η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 2015-16 συμμετείχαν 8 ομάδες.

H Α' Φάση του Πρωταθλήματος διεξήχθη σε δύο γύρους. Η κάθε ομάδα έδωσε διπλούς αγώνες με όλες τις υπόλοιπες ομάδες, τον ένα στην έδρα της και τον άλλο στην έδρα της αντίπαλης ομάδας. Οι διαγωνιζόμενες ομάδες βαθμολογούνται στην Α' Φάση με δύο (2) βαθμούς σε περίπτωση νίκης, ένα (1) βαθμό σε περίπτωση ήττας και με μηδέν (0) βαθμούς σε περίπτωση μηδενισμού. Στη Β' Φάση οι τέσσερις πρώτες ομάδες συμμετείχαν στο Γκρουπ Α' και οι άλλες τέσσερις στο Γκρουπ Β'. Στο τέλος αναλόγος της θέσης τους οι ομάδες  αναμετρήθηκαν στα Play Off και στα Play Out.

## Συμμετέχουσες Ομάδες
Οι ακόλουθες 8 ομάδες (με αλφαβητική σειρά) αγωνίστηκαν στην Α' Κατηγορία Καλαθοσφαίρισης Ανδρών Κύπρου κατά τη διάρκεια της περιόδου 2015-16:

* Πετρολίνα ΑΕΚ
* Αναγέννηση Γερμασόγειας
* ΑΠΟΕΛ
* Απόλλων Λεμεσού
*
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
*Ένωσις Νέων Παραλιμνίου (ΕΝΠ)
* Κεραυνός Στροβόλου
* Ομόνοια Λευκωσίας

## Α' Φάση

## Γκρουπ Α'

## Γκρουπ Β'

## Play Off

### Προημιτελική Φάση
ΑΠΟΕΛ - Ένωσις Νέων Παραλιμνίου ( 2 - 0 )

Απόλλων Λεμεσού - ΕΘΑ Έγκωμης ( 2 - 0 )

### Ημιτελική φάση
Πετρολίνα ΑΕΚ - Απόλλων Λεμεσού ( 3 - 0 )

Κεραυνός Στροβόλου - ΑΠΟΕΛ ( 1 - 3 )

### Τελική Φάση
Πετρολίνα ΑΕΚ - ΑΠΟΕΛ ( 3 - 0 )

## Play Out
Ομόνοια Λευκωσίας - Αναγέννηση Γερμασόγειας ( 2 - 0 ) 

* 
* 
*



2015 2016
Πρωταθλημα Κυπρου Α Ανδρων 2015 2016
Πρωταθλημα Κυπρου Α Ανδρων 2015 2016
Οι περιπέτειες του Τομ Σόγιερ

***Οι περιπέτειες του Τομ Σόγιερ*** (αγγλικά: *The Adventures of Tom Sawyer*) είναι μυθιστόρημα του Μαρκ Τουέιν το οποίο δημοσιοποιήθηκε το 1876 και αφορά ένα αγόρι το οποίο μεγαλώνει κοντά στον Μισισιπή περί το 1840. Η πλοκή εξελίσσεται στην φανταστική πόλη του Σαιντ Πίτερσμπουργκ, το οποίο είναι εμπνευσμένο από το Χάνιμπαλ του Μιζούρι, όπου έζησε ο Μαρκ Τουέιν ως αγόρι. Στο μυθιστόρημα ο Τομ Σώγιερ, συχνά με τον φίλο του Χάκλμπερι Φιν, μπλέκουν σε πολυάριθμες περιπέτειες. 

Ο Μαρκ Τουέιν δεν είχε γράψει κάποιο μυθιστόρημα πριν τον *Τομ Σόγιερ*, αλλά είχε γράψει κάποια αφηγήματα, όπως το *The Innocents Abroad*, το οποίο είχείσει εμπορική επιτυχία, καθώς και δύο ολιγοσέλιδα κείμενα τα οποία σατίριζαν τα παιδικά αναγνώσματα της εποχής· το ένα αναφερόταν για ένα παιδί πρότυπο το οποίο δεν έλαβε ποτέ αναγνώριση και πέθανε και το άλλο για ένα παιδί που έλεγε συνέχεια ψέμματα και έκανα δολοπλοκίες και τελικά έγινε πλούσιο. Ο Τομ Σώγιερ είναι συνδυασμός των δύο παραπάνω παιδιών. Το όνομα Τομ Σώγιερ προέρχεται από ένα πυροσβέστη που είχε γνωρίσει ο Μαρκ Τουέιν στο Σαν Φρανσίσκο το 1863 και θεωρούταν τοπικός ήρωας, καθώς είχε σώσει σε ένα ναυάγιο 90 άτομα.

Ο Μαρκ Τουέιν έστειλε το χειρόγραφο στον εκδότη του, *American Publishing Company*, και ένα αντίγραφο στάλθηκε στον Τρου Γουίλιαμς για την εικονογράφηση. Ο Μαρκ Τουέιν έστειλε ένα αντίγραφο για έκδοση και στο * Chatto and Windus* στο Λονδίνο, το οποίο το εξέδωσε το 1876 χωρίς εικονογράφηση. Σύντομα κυκλοφόρησαν πειρατικές εκδόσεις σε Καναδά και Γερμανία. Η εικονογραφημένη έκδοση κυκλοφόρησε τον Δεκέμβριο του 1876. Το βιβλίο αρχικά ήταν εμπορική αποτυχία, αλλά μέχρι το θάνατο του Μαρκ Τουέιν το 1910 είχε εξελιχθεί στο πιο ευπόλιτο βιβλίο του συγγραφέα.

Αν και επισκιάστηκε από τη συνέχειά του, τις *[[Περιπέτειες του Χάκλμπερι Φιν]]*, το βιβλίο θεωρείται από πολλούς ως αριστούργημα της Αμερικανικής λογοτεχνίας, ενώ ήταν και ένα από τα πρώτα μυθιστορήματα που γράφηκαν με γραφομηχανή. Ο Μαρκ Τουέιν έγραψε άλλα τρία βιβλία-συνέχειες με τον χαρακτήρα Τομ Σόγιερ, τις *Περιπέτειες του Χάκλμπερι Φιν*, το *Ο Τομ Σόγερ στο εξωτερικό* και *ο Τομ Σόγιερ ντετέκτιβ*.

Η αφήγηση γίνεται σε τρίτο πρόσωπο και περιγράφει τις εμπειρίες των αγοριών και μερικές φορές υπάρχει κοινωνικός σχολιασμός. Στη συνέχειά του, στις *Περιπέτειες του Χάκλμπερι Φιν*, άλλαξε την αφήγηση σε πρώτο πρόσωπο, με αποτέλεσμα οι συγκρούσεις και ο σχολιασμός να είναι πιο προσωπικός. Το βιβλίο έχει οξύνει αντιπαλότητες λόγω της χρήσης του ρατσιστικού επιθέτου nigger, καθώς και την σαν καρικατούρα απεικόνιση των ιθαγενών μέσω του χαρακτήρα Ίντζουν Τζο, ο οποίος απεικονίζεται κακόβουλος μόνο και μόνο για να είναι κακόβουλος, ενώ δεν λυτρώνεται ποτέ από τον Τουέιν και πεθαίνει αγωνιωδώς σε μία σπηλιά με τον θάνατό του να αποτελεί τουριστικό αξιοθέατο. Ο Ρεβάρτ υποδεικνύει ότι οι ενήλικες στο μυθιστόρημα κατηγορούν το ινδιάνικο αίμα του ως αιτία του κακού του.

## Παραπομπές yeet


## Εξωτερικοί σύνδεσμοι
* 

κατηγορία:Αμερικανικά μυθιστορήματα
κατηγορία:Παιδικά βιβλία
Δέκα μικροί νέγροι

Το **Δέκα μικροί νέγροι** (· μεταγενέστερος τίτλος: *And Then There Were None*) είναι μυθιστόρημα μυστηρίου της Αγγλίδας συγγραφέως Αγκάθα Κρίστι. Κατά την ίδια δυσκολεύτηκε να γράψει το βιβλίο περισσότερο από κάθε άλλο. Εκδόθηκε για πρώτη φορά στο Ηνωμένο Βασίλειο στις 6 Νοεμβρίου 1939 από την Collins Crime Club (η αστυνομική σειρά εκδόσεων του οίκου W. Collins) ως *Δέκα μικροί νέγροι* (Ten Little Niggers). Ο βρετανικός τίτλος προέρχεται από ένα τραγούδι το οποίο παίζει σημαντικό ρόλο στην πλοκή του έργου.

Η αμερικανική έκδοση κυκλοφόρησε τον Ιανουάριο του 1940 με τίτλο *And Then There Were None* (μετάφραση: Κι έπειτα δεν έμεινε κανένας). Όλες οι διαδοχικές Αμερικανικές ανατυπώσεις και προσαρμογές χρησιμοποιούν τον ίδιο τίτλο, εκτός από τα χαρτόδετα βιβλία της Pocket Books τα οποία δημοσιεύθηκαν από το 1964 έως το 1986 με τίτλο Ten Little Indians (Δέκα μικροί Ινδιάνοι). 

Το βιβλίο είναι το δημοφιλέστερο βιβλίο μυστηρίου όλων των εποχών και έχει πουλήσει πάνω από 100 εκατομμύρια αντίτυπα. Είναι ένα από τα εμπορικότερα βιβλία όλων των εποχών. Το Publications International κατατάσσει το βιβλίο ως το 6ο τίτλο βιβλίου με τις περισσότερες πωλήσεις.

## Παραπομπές


Κατηγορία:Μυθιστορήματα της Αγκάθα Κρίστι
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν βιντεοπαιχνίδια
Κατηγορία:Μυθιστορήματα του 1939
Μαριέττα της Πάτρας

Η **Μαριέττα**, γαλλ. Marietta (απεβ. 12 Απριλίου 1503) ήταν ερωμένη του Ιωάννη Β΄ της Κύπρου και μητέρα του μόνου γιου του Ιακώβου Β΄ της Κύπρου. Όταν ο Ιωάννης Β΄ νυμφεύτηκε την Ελένη Παλαιολογίνα, αυτή διέταξε να κόψουν τη μύτη της Μαριέττας. Μετά που απεβίωσε ο γιος της, κρατήθηκε στη Βενετία σχεδόν αιχμάλωτη.

## Βιογραφία
### Ερωμένη του βασιλιά
Γεννήθηκε στην Πάτρα. Δεν γνωρίζουμε πώς έφτασε στην Κύπρο, πάντως έγινε ερωμένη του Ιωάννη Β΄ της Κύπρου πριν το 1438. Το *Χρονικό* του Φλόριο Μπουστρόν περιγράφει πως ήταν "πολύ όμορφη και συνετή". Με τον βασιλιά απέκτησε το 1439/40 έναν γιο, τον Ιάκωβο (Β΄).

Ο Ιωάννης Β΄ είχε νυμφευτεί πρώτα το 1435 την Αμαδέα Παλαιολογίνα, κόρη του Ιωάννη Ιακώβου μαρκησίου του Μομφερράτου, αλλά δεν απέκτησε τέκνα. Το 1440 απεβίωσε η Αμαδέα και το 1441/42 ο βασιλιάς νυμφεύτηκε την 14ετή Ελένη Παλαιολογίνα, κόρη του Θεοδώρου Β΄ δεσπότη του Μωρέως και απέκτησε κόρη την Καρλόττα της Κύπρου. Η Ελένη, μόλις έμαθε για την ύπαρξη της Μαριέττας και του γιου της, διέταξε την κοπή της ρίνας της Μαριέττας.

Η βασίλισσα Ελένη συνέχισε την εχθρότητά της προς τον Ιάκωβο. Όταν αυτός το 1456 διορίστηκε αρχιεπίσκοπος της Νικοζίας, η Ελένη θύμωσε. Ο Ιάκωβος σκότωσε τον Γιάκοπο Ούρρι, καγκελάριο του βασιλείου, το 1457 και διέφυγε στη Ρόδο, αφού είχε πριν φύγει από τη θέση του. Ωστόσο ο βασιλιάς τον συγχώρησε και τον αποκατέστησε στην αρχιεπισκοπή, πράγμα που εξόργισε τη βασίλισσα. Το 1458 απεβίωσε ο Ιωάννης Β΄ και η Ελένη, έτσι το στέμμα περιήλθε στην Καρλόττα, μόνο νόμιμο τέκνο του, που στέφθηκε βασίλισσα της Κύπρου. Όμως ο Ιάκωβος έπληξε το δικαίωμά της στον θρόνο, καθώς εκείνη ήταν γυναίκα· μάλιστα με τη βοήθεια του Μαμελούκου σουλτάνου της Αιγύπτου, ανάγκασε την Καρλόττα να διαφύγει από το νησί και το 1463 στέφθηκε βασιλιάς. Ο Ιάκωβος Β΄ κυβέρνησε το διάστημα 1463-73· νυμφεύτηκε την Αικατερίνη Κορνάρο το 1472, αλλά ο υστερότοκος γιος τους Ιάκωβος Γ΄ της Κύπρου απεβίωσε ενός έτους.

### Αιχμάλωτη στη Βενετία
Όταν το 1473 απεβίωσε ο Ιάκωβος, τη Μαριέττα την πήραν στη Βενετία και μετά στην Πάδουα, όπου τέθηκε σε ημι-αιχμαλωσία: μία απόφαση του Συμβουλίου των Δέκα στη Βενετία το 1479, καταγράφει ότι η Μαριέττα ήταν υπό την επιτήρηση του magister puerorum regiorum Χριστοφόρου Μούτιους. Η Μαριέττα απεβίωσε το 1503 στην Πάδουα και τάφηκε στοην εκκλησία του Αγ. Αυγουστίνου. Το επίγραμμα του μνημείου εκεί γράφει για τη Marieta mater quondam Jacobi Cypri Regis. Ο Ιάκωβος Β΄ είχε και τέσσερα νόθα παιδιά, των οποίων οι πολυάριθμοι απόγονοι φθάνουν ως τον 21ο αι.

## Πηγές
* Charles Cawley, Medieval Lands, Cyprus
* Benjamin Arbel and David Jacoby, Intercultural Contacts in the Medieval Mediterranean, p.45, published by Frank Cass, London, Google Books, retrieved on 19 June 2009
* Pano Kivides Community Council, History, retrieved on 19 June 2009

Κατηγορία:Βυζαντινοί του 15ου αιώνα
Κατηγορία:Πρόσωπα του Βασιλείου της Κύπρου
Κατηγορία:Βασιλικές ερωμένες
Γκυ του Ιμπελέν, σενεσάλης της Κύπρου

Ο **Γκυ**, γαλλ. Guy d'Ibelin (πριν το 1306 - 1350/60) από τον Οίκο του Ιμπελέν ήταν σενεσάλης της Κύπρου από το 1318. Έγινε δημότης της Βενετίας από το 1334. 

## Βιογραφία
Ήταν το μόνο τέκνο του Φιλίππου σενεσάλη της Κύπρου & της Ιερουσαλήμ (απεβ. 1318) και της 2ης συζύγου του Μαρίας των Εμπριάκο (απεβ. 1331), κόρης του κυρίου του Ζιμπλέ (Βύβλου). 

Ο Ούγος Δ΄ της Κύπρου τον είχε σε μεγάλη υπόληψη, καθώς σε μία απόφαση του 1329 τον αποκαλεί magnificus vir (μέγα άνδρα) υπεύθυνο για τη δημιουργία τεσσάρων νέων θέσεων ιερέων στον καθεδρικό της Νικοζίας.

Για να νυμφευτεί τη Μαργαρίτα των Ιμπελέν, συγγενή του, χρειάστηκε παπική άδεια.

## Οικογένεια
Νυμφεύτηκε το 1319 τη Μαργαρίτα των Ιμπελέν και είχε τέκνα:
* Ιωάννης απεβ. μετά το 1367, σενεσάλης της Κύπρου μετά το τέλος του πατέρα του.
* Αλίκη απεβ. μετά το 1374, παντρεύτηκε τον Ιωάννη των Πουατιέ-Λουζινιάν, αντιβασιλιά της Κύπρου και τιτουλάριο πρίγκιπα της Αντιόχειας.
* Μαργαρίτα.

## Πηγές
* Nielen-Vandervoorde, Marie-Adélaïde (2003), Lignages d'Outremer, Documents relatifs à l'histoire des Croisades, Académie des Inscriptions et Belles-Lettres, ISBN 2-87754-141-X
* Rüdt de Collenberg, W. H. (1983), Familles de l'Orient latin XIIe-XIVe siècles, Variorum reprints, pp. 117–265, reprint of article Les Ibelin aux XIIIe et XIVe siècles.
* Mas Latrie, Louis de (1861), Histoire de l'île de Chypre sous le règne des princes de la maison de Lusignan, III

## Παραπομπές


ΚΑτηγορία:Οίκος του Ιμπελέν
Λουίζε Τσιτς

Η **Λουίζε Τσιτς** (γερμανικά: *Luise Zietz*) ήταν σοσιαλίστρια καταγομενη απ τη Γερμανία η οποία είχε συμμετάσχει στον αγώνα τον γυναικών ως προς τη διεκδίκηση των δικαιωμάτων τους. 

Στις 19 Αυγούστου 1910 διοργανώθηκε Διεθνής Διάσκεψη Γυναικών. Η Γερμανίδα Σοσιαλίστρια Λουίζε Τσίτς πρότεινε την καθιέρωση μιας ετήσιας Διεθνούς Ημέρας της Γυναίκας και υποστηρίχθηκε από τη συνάδελφο σοσιαλίστρια και αργότερα κομμουνίστρια ηγέτιδα Κλάρα Τσέτκιν, υποστηριζόμενη επίσης από την Κέιτ Ντούκε χωρίς όμως να καθοριστεί συγκεκριμένη ημερομηνία. 

## Παραπομπές


## Εξωτερικοί σύνδεσμοι
* 

Κατηγορία:Γερμανοί φεμινιστές
Μεγάλες Προσδοκίες

Οι ***Μεγάλες Προσδοκίες*** (αγγλικά: *Great Expectations*) είναι το 13ο μυθιστόρημα του Καρόλου Ντίκενς και τελευταίο ολοκληρωμένο μυθιστόρημα, το οποίο απεικονίζει την εκπαίδευσης ενός ορφανού το οποίο ονομάζεται Πιπ. Είναι το δεύτερο μυθιστόρημα του Ντίκενς, μετά τον *[[Ντέιβιντ Κόπερφιλντ (μυθιστόρημα)|Ντέιβιντ Κόπερφιλντ]]*, του οποίου η αφήγηση είναι εξ ολοκλήρου σε πρώτο πρόσωπο. Το μυθιστόρημα δημοσιεύθηκε για πρώτη φορά σε τεύχη στο εβδομαδιαίο περιοδικό του Ντίκενς *All the Year Round* από την 1 Δεκεμβρίου 1860 μέχρι τον Αύγουστο του 1861. Τον Οκτώβριο του 1861, οι Chapman and Hall δημοσίευσαν το μυθιστόρημα σε τρεις τόμους.

Το μυθιστόρημα διαδραματίζεται στο Κεντ και το Λονδίνο στις αρχές με τα μέσα του 19ου αιώνα και περιλαμβάνει κάποιες από τις πιο γνωστές του Ντίκενς, όπως σε ένα νεκροταφείο όπου ο νεαρός Πιπ δέχθηκε επίθεση από τον δραπέτη κατάδικο Άμπελ Μάγκγουιτς. Οι *Μεγάλες Πρσοδοκίες* είναι γεμάτες ακραίες εικόνες - φτώχειας, πλωτών φυλακών, αλυσίδων και μαχών μέχρι θανάτου - και διαθέτει πολλούς διαφορετικούς χαρακτήρες, όπως η εκκεντρική Μις Χάβισαν, η όμορφη αλλά ψυχρή Εστέλα και ο Τζο, ένας άχαρος και ευγενικός σιδηρουργός. Τα θέματα περιλαμβάνουν τη φτώχεια και τον πλούτο, την αγάπη και την απόρριψη και τον τελικό θρίαμβο του καλού επί του κακού. Οι *Μεγάλες Προσδοκίες*, το οποίο είναι δημοφιλές τόσο στους αναγνώστες όσο και τους κριτικούς λογοτεχνίας, έχει μεταφραστεί σε πολλές γλώσσες και έχει μεταφερθεί πολυάριθμες φορές σε διάφορα μέσα.

Κατά τη δημοσίευσή του, το μυθιστόρημα γνώρισε σχεδόν καθολική αποδοχή. Αν και ο σύγχρονος του Ντίκενς Τόμας Καρλάιλ χαρακτήρισε υποτιμητικά το μυθιστόρημα ως «αυτές οι ανοησίες του Πιπ», αλλά είπε επίσης ότι αντέδρασε σε κάθε νέο τεύχος με «χειμαρρώδες γέλιο». Αργότερα, ο Τζορτζ Μπέρναρντ Σω μίλησε διθυραμβικά για το μυθιστόρημα, ως «όλα σε ένα κομμάτι και σταθερά αληθινό». Κατά τη διάρκεια της δημοσίευσης σε τεύχη, ο Ντίκενς ήταν ευχαριστημένος με την αντίδραση του κοινού και τις πωλήσεις. Ο ίδιος είπε ότι όταν σχημάτισε την πλοκή στο μυαλού, σκέφτηκε ότι ήταν μια «πολύ καλή, νέα και γκροτέσκα ιδέα».

Τον 21ο αιώνα εξακολουθεί να λαμβάνει καλές κριτικές και το 2003 αναδείχθηκε 17η σε δημοσκόπηση του BBC.

## Παραπομπές


Κατηγορία:Μυθιστορήματα του Κάρολου Ντίκενς
Αλίκη του Ιμπελέν, αντιβασίλισσα της Κύπρου

:*Να μη συγχέεται με την [[Αλίκη του Ιμπελέν]] βασίλισσα της Κύπρου.*

Η **Αλίκη**, γαλλ. Alice/Alix d'Ibelin (1325-30 - μετά το 1374) από τον Οίκο του Ιμπελέν ήταν κόρη του σενεσάλη της Κύπρου και με τον γάμο της έγινε αντιβασίλισσα της Κύπρου.

## Βιογραφία
Ήταν η πρώτη κόρη του Γκυ σενεσάλη της Κύπρου και της Μαργαρίτας του Ιμπελέν. Οι Ιμπελέν ήταν ένας παλαιός, ευγενής Οίκος, που για δύο αιώνες είχε εξέχουσα θέση στα Σταυροφορικά κράτη της Ιερουσαλήμ και της Κύπρου. Ο αδελφός της Ιωάννης διαδέχθηκε τον πατέρα του ως σενεσάλης· μία αδελφή Μαργαρίτα δεν εμφανίζεται σε μετέπειτα έγγραφα και υποθέτουμε πως απεβίωσε νωρίς. 

Παντρεύτηκε το 1350 τον Ιωάννη τιτουλάριο πρίγκιπα της Αντιόχειας, που μετά έγινε αντιβασιλιάς της Κύπρου. Ήταν η δεύτερη σύζυγός του, καθώς η πρώτη, η Κωνσταντία της Σικελίας είχε αποβιώσει μερικά έτη πριν, χωρίς απογόνους. Επειδή η Αλίκη και ο Ιωάννης ήταν συγγενείς, χρειάστηκε παπική άδεια για τον γάμο, που εκδόθηκε στις 14 Απριλίου 1350. Οι *Γενεαλογίες της Ανατολής* (Lignages d'Outremer) την αναφέρουν ως 2η σύζυγο του Ιωάννη. Η προίκα της ήταν ο Αλαμινός της Κύπρου, που τον είχε κληρονομήσει από τον εκ πατρός πάππο της Φίλιππο του Ιμπελέν.

Κάποια στιγμή πριν το 1358 η Αλίκη έκανε το μόνο τέκνο της, τον Ιάκωβο (απεβ. 1395/97) τιτουλάριο κόμη της Τρίπολης, που νυμφεύτηκε την εξαδέλφη του Μαργαρίτα της Κύπρου και είχε πέντε τέκνα. Μεταξύ αυτών ο Πιέρ, πατέρας του νόθου Φοίβου, που μέσω αυτού η Αλίκη είχε απογόνους. 

Ο σύζυγός της Ιωάννης είχε από την ερωμένη του Αλίκη Ζιμπλέ έναν νόθο τέκνο, τον Ιωάννη. Η Αλίκη απεβίωσε μετά το 1374.

## Οικογένεια
Παντρεύτηκε το 1350 τον Ιωάννη των Πουατιέ-Λουζινιάν αντιβασιλιά της Κύπρου και τιτουλάριο πρίγκιπα της Αντιόχειας. Είχε τέκνο:
* Ιάκωβος απεβ. 1395/97, τιτουλ. κόμης της Τρίπολης. Νυμφεύτηκε την εξαδέλφη του Μαρία/Μαριέττα των Πουατιέ-Λουζινιάν, κόρη του θείου του Πέτρου Α΄ της Κύπρου και είχε τέκνα:
** Ιωάννης απεβ. 1428/32, τιτουλ. κόμης της Τρίπολης.
** Πέτρος απεβ. 1451, τιτουλ. κόμης της Τρίπολης, αντιβασιλιάς της Κύπρου, τιτουλ. κοντόσταυλος & σενεσάλης της Ιερουσαλήμ. Νυμφεύτηκε την εξαδέλφη του πατέρα του, την Ισαβέλλα, κόρη του Ιακώβου Α΄ της Κύπρου και είχε ένα εκτός γάμου τέκνο:
*** (νόθος) Φοίβος απεβ. μετά το 1485, τιτουλ. μαρεσάλης της Αρμενίας, τιτουλ. κύριος της Σιδώνος.
** Ελεονώρα απεβ. π. 1414, παντρεύτηκε τον εξάδελφο του πατέρα της, τον Ερρίκο τιτουλ. πρίγκιπα της Γαλιλαίας, γιο του Ιακώβου Α΄ της Κύπρου.
** Λοϋζία, παντρεύτηκε μάλλον τον εξάδελφο του πατέρα της Εύδη/Όντο τιτουλ. σενεσάλη της Ιερουσαλήμ, γιο του Ιακώβου Α΄.

## Πηγές
* Charles Cawley, Medieval Lands, Cyprus
## Παραπομπές


ΚΑτηγορία:Οίκος του Ιμπελέν
Κύπελλο Κύπρου καλαθοσφαίρισης ανδρών 2015-16

Το **Κύπελλο Κύπρου 2016** ήταν η 48η έκδοση του Κυπέλλου Κύπρου. Νικητής ήταν ο ΑΠΟΕΛ για 12η φορά στην ιστορία του.

## Σύστημα διεξαγωγής
Στο κύπελλο συμμετείχαν 8 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο. 

## Συμμετέχουσες Ομάδες
Οι ακόλουθες 8 ομάδες (με αλφαβητική σειρά) που αγωνίστηκαν στο Κύπελλο Κύπρου το 2016:

*Πετρολίνα ΑΕΚ
*Αναγέννηση Γερμασόγειας
*ΑΠΟΕΛ
*Απόλλων Λεμεσού
*Ένωσις Θυέλλης Αναγεννήσεως Έγκωμης (ΕΘΑ Έγκωμης)
*Ένωσις Νέων Παραλιμνίου (ΕΝΠ)
*Κεραυνός Στροβόλου
*Ομόνοια Λευκωσίας

## Προημητελική Φάση
Στην παρένθεση αναγράφεται το αποτέλεσμα του κάθε αγώνα

Πετρολίνα ΑΕΚ - Ομόνοια Λευκωσίας ( 77 - 56 )

ΕΘΑ Έγκωμης - Αναγέννηση Γερμασόγειας ( 111 - 56 )

Κεραυνός Στροβόλου - Ένωσις Νέων Παραλιμνίου ( 73 - 56 )

ΑΠΟΕΛ - Απόλλων Λεμεσού ( 81 - 73 )

## Ημιτελική Φάση
Στην παρένθεση αναγράφεται το αποτέλεσμα του κάθε αγώνα

ΑΠΟΕΛ - ΕΘΑ Έγκωμης ( 92 - 89 )

Κεραυνός Στροβόλου - Πετρολίνα ΑΕΚ ( 69 - 73 )

## Τελικός
Στην παρένθεση αναγράφεται το αποτέλεσμα του αγώνα

Πετρολίνα ΑΕΚ - ΑΠΟΕΛ ( 87 -90 )

Πετρολίνα ΑΕΚ (Προπονητής: Λίνος Γαβριήλ)
Παλάλας, Μπράουν 13 (2), Μπρέζετς 31, Κοιλαράς, Πέτροβιτς 17 (3), Μακφάντεν 16 (1), Τρισόκκας, Μπόουμαν 6, Παντελή 4.

ΑΠΟΕΛ ((Προπονητής: Γιώργος Βόβορας)
Χιθ 21 (3), Μπιγκς 26 (4), Σιζόπουλος 4, Κούνας 12 (2), Παντούρης 3 (1), Ράμσεϊ 11, Τέρνερ 4, Ντιμπουά 9 (2).
## Πηγή
*ΑΕΚ-ΑΠΟΕΛ 87-90: Κυπελλούχος με σούπερ ανατροπή

Κατηγορία:Κύπελλο Κύπρου (καλαθοσφαίριση ανδρών)
Ισαβέλλα του Ιμπελέν (απεβ. 1315)

H **Ισαβέλλα**, γαλλ. Isabel d'Ibelin (απεβ. 1315) από τον Οίκο του Ιμπελέν ήταν κόρη του κυρίου του Κοράκου και με τον γάμο της έγινε κυρία της Νικοζίας.

## Βιογραφία
Ήταν το μόνο τέκνο του Βαλδουίνου κυρίου του Κοράκου & της Βιτζάντα και της Ισαβέλλας του Ριβέτ.

Παντρεύτηκε τον εξάδελφό της Γκυ και γι'αυτό απαιτήθηκε παπική άδεια.

## Οικογένεια
Παντρεύτηκε το 1313 τον Γκυ κύριο της Νικοζίας και είχε τέκνο:
* Αλίκη π.1305-μετά τις 6 Αυγούστου 1386, παντρεύτηκε πρώτα τον Ούγο Δ΄ των Πουατιέ-Λουζινιάν βασιλιά της Κύπρου και μετά τον συμπέθερό της Φίλιππο των Γουέλφων ευγενή του Μπράουνσβαϊγκ-Γκρούμπενχαγκεν.

## Πηγές
*  Amadi 1891, p. 312. The future of Guy's widow is discussed: Amadi refers to her as "Margarita, daughter of Baldwin of Iblin and widow of Guy of Iblin".

Κατηγορία:Οίκος του Ιμπελέν
Κύπελλο Κύπρου καλαθοσφαίρισης ανδρών 2016-17

Το **Κύπελλο Κύπρου 2017** ήταν η 49η έκδοση του Κυπέλλου Κύπρου. Νικήτρια ήταν η Πετρολίνα ΑΕΚ για 1η φορά στην ιστορία της.

## Σύστημα διεξαγωγής
Στο κύπελλο συμμετείχαν 6 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο.

## Συμμετέχουσες Ομάδες
Οι ακόλουθες 6 ομάδες (με αλφαβητική σειρά) που αγωνίστηκαν στο Κύπελλο Κύπρου το 2017:

* Πετρολίνα ΑΕΚ
* ΑΠΟΕΛ
* Απόλλων Λεμεσού
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
* Ένωσις Νέων Παραλιμνίου (ΕΝΠ)
* Κεραυνός Στροβόλου

## Προημητελική Φάση
Στην παρένθεση αναγράφεται το αποτέλεσμα του κάθε αγώνα

ΕΘΑ Έγκωμης - ΑΠΟΕΛ ( 57 - 81 )

Ένωσις Νέων Παραλιμνίου - Απόλλων Λεμεσού ( 103 - 59 )

## Ημιτελική Φάση
Στην παρένθεση αναγράφεται το αποτέλεσμα του κάθε αγώνα

Ένωσις Νέων Παραλιμνίου - Κεραυνός Στροβόλου ( 47 - 75 )

Πετρολίνα ΑΕΚ - ΑΠΟΕΛ ( 80 -65 )

## Τελικός
Στην παρένθεση αναγράφεται το αποτέλεσμα του αγώνα

Πετρολίνα ΑΕΚ - Κεραυνός Στροβόλου ( 62 - 58 )

Πετρολίνα ΑΕΚ (Προπονητής: Λίνος Γαβριήλ)
Μπρέζετς 19 (1), Ντάσιτς 11 (1), Τόμας 6, Άντερσον 6, Πέτροβιτς 8 (2), Παλάλας, Μπιγκς 5 (1), Τρισόκκας, Σιζόπουλος, Παντελή 7 (2).

Κεραυνός (Προπονητής: Χριστόφορος Λειβαδιώτης)
Ρος 16 (3), Μπάρκερ 10 (1), Παρκς 12, Νεοφύτου 1, Αμπουκάρ 13, Στυλιανού, Μιχαήλ 4, Ο΄Μπράιεν 2

## Πηγή
*ΚΥΠΕΛΛΟΥΧΟΣ ΚΥΠΡΟΥ Η ΠΕΤΡΟΛΙΝΑ ΑΕΚ

Κατηγορία:Κύπελλο Κύπρου (καλαθοσφαίριση ανδρών)
Γαργαντούας και Πανταγκρυέλ

[thumb|250px|Εικονογράφηση του Γαργαντούα από τον [Γκυστάβ Ντορέ.]]
***Η Ζωή του Γαργαντούα και του Πανταγκρυέλ*** (γαλλικά: *La vie de Gargantua et de Pantagruel*) είναι μία πενταλογία μυθιστορημάτων που γράφηκαν τον 16ο αιώνα (το πρώτο το 1532) από τον Φρανσουά Ραμπελαί, τα οποία περιγράφουν τη ζωή δύο γιγάντων, του Γαργαντούα και του γιου του Πανταγκρυέλ. Το κείμενο είναι γραμμένο σε ενθουσιώδες, υπερβολικό και σατιρικό ύφος και περιλαμβάνει πολλή χοντροκοπιά, σκατολογικό χιούμορ και βία. Ολόκληρα κεφάλαια είναι αφιερωμένα στο να απαριθμούν προσβολές.

Οι λογοκριτές του Πανεπιστημίου της Σορβόνης στιγμάτισαν το έργο ως ανήθικο και σε κοινωνικό κλίμα αυξανόμενης θρησκευτικής καταπίεσης, η οποία οδήγησε στους Θρησκευτικούς Πολέμους στη Γαλλία, τα μυθιστορήματα αντιμετωπίστηκαν με καχυποψία και απέφευγαν να το αναφέρουν. Σύμφωνα με τον Ραμπελαί, η φιλοσοφία του γίγαντα Πανταγκρυέλ είναι ριζωμένη σε «μία νοητική ευθυμία εμποτισμένη στην περιφρόνηση τυχαίων γεγονότων».

Ο Ραμπελαί είχε μελετήσει αρχαία ελληνικά και τα χρησιμοποίησε ώστε να δημιουργήσει εκατοντάδες νέες λέξεις στο κείμενο, κάποιες από τις οποίες ενσωματώθηκαν στο λεξιλόγιο των Γάλλων. Επίσης, τα λογοπαίγνια είναι το ακατάλληλο χιούμορ και βρίσκονται σε αφθονία στα κείμενα.

## Παραπομπές


## Εξωτερικοί σύνδεσμοι
* 

Κατηγορία:Γαλλικά μυθιστορήματα
Κύπελλο Κύπρου καλαθοσφαίρισης ανδρών 2017-18

Το **Κύπελλο Κύπρου 2018** ήταν η 50η έκδοση του Κυπέλλου Κύπρου. Νικήτρια ήταν η Πετρολίνα ΑΕΚ για 2η φορά στην ιστορία της.

## Σύστημα διεξαγωγής
Στο κύπελλο συμμετείχαν 7 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο.

## Συμμετέχουσες Ομάδες
Οι ακόλουθες 7 ομάδες (με αλφαβητική σειρά) που αγωνίστηκαν στο Κύπελλο Κύπρου το 2018:

* Πετρολίνα ΑΕΚ
* ΑΠΟΕΛ
* Απόλλων Λεμεσού
* ΑΠΟΠ Πάφου
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
*Ένωσις Νέων Παραλιμνίου (ΕΝΠ)
* Κεραυνός Στροβόλου

## Προημητελική Φάση
Στην παρένθεση αναγράφεται το αποτέλεσμα του κάθε αγώνα

Πετρολίνα ΑΕΚ - Απόλλων Λεμεσού ( 83 - 61 )

ΑΠΟΕΛ - Κεραυνός Στροβόλου ( 78 - 77 )

ΑΠΟΠ Πάφου - ΕΘΑ Έγκωμης ( 60 - 83 )

## Ημιτελική Φάση
Στην παρένθεση αναγράφεται το αποτέλεσμα του κάθε αγώνα

ΑΠΟΕΛ - ΕΘΑ Έγκωμης ( 82 - 91 )

Ένωσις Νέων Παραλιμνίου - Πετρολίνα ΑΕΚ ( 78 - 92 )

## Τελικός
Στην παρένθεση αναγράφεται το αποτέλεσμα του αγώνα

Πετρολίνα ΑΕΚ - ΕΘΑ Έγκωμης ( 86 - 80 )

Πετρολίνα ΑΕΚ (Προπονητής: Δημήτρης Κουκούρης)

Σέρσι 12, Σιζόπουλος 13 (3), Τάσιτς 20 (4), Γκίμπσον 12 (2), Παντελή 4, Ντουρέν 19 (1), Μπιγκς 4, Πέτροβιτς, Κουμής, Τρισόκκας 2.

ΕΘΑ Έγκωμης (Προπονητής: Γιώργος Μπιτζάνης)

Μπρουκς 15 (2), Παπάμιχαηλ 2, Γούντς 13, Γουίτσε 30 (6), Μάρτιν 14, Χόλλιμον 2, Παναγιώτου 4, Κωνσταντίνου, Σταυρινίδης, Χρίστου.

## Πηγή
*ΑΕΚ-ΕΘΑ 86-80: Κυπελλούχος Κύπρου η ΑΕΚ! 
Κατηγορία:Κύπελλο Κύπρου (καλαθοσφαίριση ανδρών)
Κύπελλο Κύπρου καλαθοσφαίρισης ανδρών 2018-19

Το **Κύπελλο Κύπρου 2019** ήταν η 51η έκδοση του Κυπέλλου Κύπρου. Νικητής ήταν ο Κεραυνός Στροβόλου για 10η φορά στην ιστορία του.

## Σύστημα διεξαγωγής
Στο κύπελλο συμμετείχαν 8 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο.

## Συμμετέχουσες Ομάδες
Οι ακόλουθες 8 ομάδες (με αλφαβητική σειρά) που αγωνίστηκαν στο Κύπελλο Κύπρου το 2019:

* Πετρολίνα ΑΕΚ
* Προτέας ΕΚΑ ΑΕΛ
* ΑΠΟΕΛ
* Απόλλων Λεμεσού
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
*Ένωσις Νέων Παραλιμνίου (ΕΝΠ)
* Κεραυνός Στροβόλου
* Ομόνοια Λευκωσίας

## Προημητελική Φάση
Στην παρένθεση αναγράφεται το αποτέλεσμα του κάθε αγώνα

Πετρολίνα ΑΕΚ - Προτέας ΕΚΑ ΑΕΛ ( 85 - 78 )

Κεραυνός Στροβόλου - Απόλλων Λεμεσού ( 68 -63 )

Ομόνοια Λευκωσίας - ΑΠΟΕΛ ( 76 - 63 )

Ένωσις Νέων Παραλιμνίου - ΕΘΑ Έγκωμης ( 86 -82 )

## Ημιτελική Φάση
Στην παρένθεση αναγράφεται το αποτέλεσμα του κάθε αγώνα

Πετρολίνα ΑΕΚ - Ομόνοια Λευκωσίας ( 74 - 70 )

Κεραυνός Στροβόλου - Ένωσις Νέων Παραλιμνίου ( 80 - 76 )

## Τελικός
Στην παρένθεση αναγράφεται το αποτέλεσμα του αγώνα

Πετρολίνα ΑΕΚ - Κεραυνός Στροβόλου ( 86 - 89 ) 
Πετρολίνα ΑΕΚ (Προπονητής:Δημήτρης Κουκούρης)

Παντελή 14 (2), Ντουρέν 6, Γκίμπσον 19 (3), Σκίφιτς 10, Βερεμένκο 6, Κούνας 3 (1), Μπιγκς 18, Σιζόπουλος 7 (2), Στιούαρντ 3 (1).

Κεραυνός (Προπονητής:Χριστόφορος Λειβαδιώτης)

Θεοχαρίδης 2, Μπάρκερ 10 (2), Κορωνίδης 2, Τσάνελς 9, Γουίλις 40 (2), Μιχαήλ 6 (1), Στυλιανού 14 (3), Ελευθερίου, Χάγκινς 6.

## Πηγή
*Ο ΕΞΩΓΗΙΝΟΣ Ουίλις “σκότωσε” την ΑΕΚ και έφερε το Κύπελλο στο Στρόβολο!
Κατηγορία:Κύπελλο Κύπρου (καλαθοσφαίριση ανδρών)
Παγκόσμιο Πρωτάθλημα Στίβου 2019 – 4 × 100 μέτρα σκυταλοδρομία γυναικών

Τα **[[4 × 100 μέτρα σκυταλοδρομία]] γυναικών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 4 και 5 Οκτωβρίου.

## Ρεκόρ

Τα παρακάτω ρεκόρ καταρρίφθηκαν στη διάρκεια του αγώνα:

## Πρόγραμμα

## Αποτελέσματα

### Σειρές
Οι τρεις πρώτες ομάδες από κάθε σειρά (Q) και οι επόμενες δύο γρηγορότερες ομάδες (q) προκρίνονται στον τελικό.

### Τελικός

## Παραπομπές

0004×100μΣκ Γυ
Στεφανία του Λαμπρόν

H **Στεφανία**, Stephanie de Lampron (π. 1220/25 - λίγο μετά την 1η Απριλίου 1249) από τον Οίκο των Χετουμιδών ήταν κόρη του κυρίου του Λαμπρόν και με τον γάμο της έγινε βασίλισσα της Κύπρου.

## Βιογραφία
Ήταν κόρη του Κωνσταντίνου κυρίου του Λαμπρόν & αντιβασιλιά της Αρμενίας και της Στεφανίας του Μπαρμπαρόν. Ο πατέρας της ήταν 2ος εξάδελφος του Κωνσταντίνου κυρίου του Μπαμπερόν, του οποίου ο γιος Χετούμ Α΄ της Αρμενίας αναβίβασε τον Οίκο του στον θρόνο της Αρμενίας. 

Η Στεφανία παντρεύτηκε στη Νικοζία τον Ερρίκο Α΄ της Κύπρου. Για τον Ερρίκο Α΄ ήταν η 2η σύζυγος, καθώς πιο πριν είχε νυμφευτεί την Αλίκη του Μομφερράτου, χωρίας να αποκτήσουν απογόνους. Ούτε με τη Στεφανίαη απέκτησε, έτσι έκανε τρίτο γάμο με την Πλαιζάνς της Αντιόχειας και έκανε τον Ούγο Β΄, που τον διαδέχθηκε. 

Η Στεφανία απεβίωσε το 1249 σε ηλικία 24-29 ετών και τάφηκε στην Αγία Σοφία της Νικοζίας.

## Οικογένεια
Παντρεύτηκε το 1237/38 τον Ερρίκο Α΄ των Λουζινιάν βασιλιά της Κύπρου. Δεν απέκτησαν απογόνους. 

## Πηγές
* Runciman, Steven (1989). A History of the Crusades, Volume III: The Kingdom of Acre and the Later Crusades. Cambridge University Press. ISBN 0-521-06163-6.

## Παραπομπές


Κατηγορία:Οίκος των Ρουπενιδών
Ο πρίγκιπας και ο φτωχός

***Ο πρίγκιπας και ο φτωχός*** (αγγλικά: *The Prince and the Pauper*) είναι μυθιστόρημα του Μαρκ Τουέιν. Δημοσιεύθηκε για πρώτη φορά στον Καναδά το 1881, πριν δημοσιευθεί στις Ηνωμένες Πολιτείες το 1882. Το μυθιστόρημα είναι η πρώτη απόπειρα του Τουέιν να γράψει ένα ιστορικό μυθιστόρημα.

Η πλοκή εξελίσσεται το 1537 και αφορά την ιστορία δύο νέων αγοριών τα οποία γεννήθηκαν την ίδια μέρα και είναι ολόιδια εμφανισιακά: ο Τομ Κάντι είναι φτωχός και ζει με τον βίαιο αλκοολικό πατέρα του σε μία γειτονιά του Λονδίνου και το άλλο είναι ο Εδουάρδος ΣΤ΄ της Αγγλίας, γιος του Ερρίκου Η΄. Μία μέρα που ο Τομ κινείται κοντά στο παλάτι συναντάει τον Εδουάρδο και αποφασίζουν αφότου γνωριστούν καλύτερα και λόγω της εκπληκτικής ομοιότητάς τους να ανταλλάξουν θέσεις. Αλλάζουν ρούχα και ο Εδουάρδος παίρνει μαζί του κάτι, που αποκαλύπτεται αργότερα ότι ήταν η μεγάλη σφραγίδα. Αφότου έχουν αλλάξει θέσεις γίνεται γνωστό ότι ο Ερρίκος πέθανε. 

Ο Τομ πασχίζει να εξοικειωθεί με τα βασιλικά πρωτόκολλα και οι αυλικοί θορυβημένοι από την φαινομενική απώλεια μνήμης νομίζουν ότι ο πρίγκιπας έχει τρελαθεί, αλλά οι αποφάσεις του, βασισμένες στη κοινή λογική αποδεικνύουν το αντίθετο. Από την άλλη, ο Εδουάρδος βιώνει τη σκληρή ζωή των φτωχών και βλέπει από πρώτο χέρι την έντονη κοινωνική ανισότητα και την αδικία εις βάρος των φτωχών από το δικαστικό σύστημα και ορκίζεται όταν γίνει βασιλιάς να τα αντιμετωπίσει. Ξεφεύγει από τον πατέρα του Τομ και βρίσκει προστασία στον Μάιλς Χίντον. Όταν μαθαίνει για τη στέψη, διακόπτει την τελετή. Οι ευγενείς, μπερδεμένοι από την ομοιότητα, ξαφνιάζονται, αλλά όταν ο Εδουάρδος παρουσιάζει την μεγάλη σφραγίδα, πείθονται ότι εκείνος είναι όντως ο πρίγκιπας, και ο Εδουάρδος στέφεται βασιλιάς. Στη συνέχεια, δίνει αξιώματα στον Τομ και τον Μάιλς, ενώ ο ίδιος παρά το γεγονός ότι πέθανε σε ηλικία 15 ετών βασίλευσε με έλεος εξαιτίας των εμπειριών του.

Γραμμένο για παιδιά, *ο Πρίγκιπας και ο Φτωχός* αποτελεί τόσο κριτική στην κοινωνική ανισότητα όσο και αποδοκιμασία στην κρίση των άλλων με βάση την εμφάνισή τους. Η έμπνευση για την ιστορία ήρθε μετά από ένα ταξίδι του Μαρκ Τουέιν στην Ευρώπη, ενώ παράλληλα ο Τουέιν είχε διαβάσει εκτενώς αγγλική και γαλλική ιστορία. Αρχικά προοριζόταν να γίνει θεατρικό έργο, το μυθιστόρημα θα διαδραματιζόταν στην Βικτωριανή Αγγλία, πριν ο Τουέιν αποφασίσει να το μετακινήσει σε παλαιότερες εποχές.

*Ο πρίγκιπας και ο φτωχός* έγινε θεατρικό έργο κατά τη διάρκεια της ζωής του Μαρκ Τουέιν, στη μετατροπή του οποίου συμμετείχε και ο ίδιος. Επίσης έχει μεταφερθεί πολλές φορές στον κινηματογράφο. Το 1920 παρουσιάστηκε στο Μπρόντγουεϊ.  Γνωστή είναι η βουβή ταινία του 1920, η έκδοση του 1937, με τον Έρολ Φλιν στο ρόλο του Χίντον, το 1977 και το 2007. Η ιστορία έχει μεταφερθεί στον κινηματογράφο σε διάφορες γλώσσες, καθώς και σε κινούμενα σχέδια, με τον Μίκι Μάους, την Μπάρμπι και τον Γκάρφιλντ. Η ιστορία έχει μεταφερθεί και σε κόμιξ, αρχίζοντας με τα *[[Κλασσικά Εικονογραφημένα]]* το 1946.

## Παραπομπές


κατηγορία:Αμερικανικά μυθιστορήματα
κατηγορία:Παιδικά βιβλία
Κατηγορία:Ιστορικά μυθιστορήματα